Up-294/01
Natisni
Opravilna št.:
Up-294/01
Datum odločitve:
21. 1. 2002
ECLI:
ECLI:SI:USRS:2002:Up.294.01
Akt:
Ustavna pritožba zoper sklep Vrhovnega sodišča št. II Ips 42/2001 z dne 15. 3. 2001 v zvezi s sklepom Višjega sodišča v Ljubljani št. I Cp 343/2000 z dne 10.5.2000 ter sklepom Okrajnega sodišča v Ljubljani št. N 135/96 z dne 10.11.1999
Izrek:
Ustavna pritožba zoper sklep Vrhovnega sodišča št. II Ips 42/2001 z dne 15. 3. 2001 v zvezi s sklepom Višjega sodišča v Ljubljani št. I Cp 343/2000 z dne 10.5.2000 ter sklepom Okrajnega sodišča v Ljubljani št. N 135/96 z dne 10.11.1999 se ne sprejme.
Evidenčni stavek:
Ker v obravnavani zadevi očitno ne gre za kršitev človekovih pravic ali temeljnih svoboščin, Ustavno sodišče ustavne pritožbe ni sprejelo v obravnavo.
Geslo:
Pravica do pravnega sredstva.
Pravna podlaga:
Ustava, 25. čl.

Zakon o Ustavnem sodišču (ZUstS), 1. al. 2. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
6. 7. 2001
Vrsta odločitve:
sklep
Vrsta rešitve:
nesprejem ustavne pritožbe
Dokument:
US21211
Up-294/01
21. 1. 2002
S K L E P
Ustavno sodišče je v postopku za preizkus ustavne pritožbe A. A. A. iz Ž., ki jo zastopa B. B.-B., odvetnica v Z. na seji senata dne 21. januarja 2002
sklenilo:
Ustavna pritožba zoper sklep Vrhovnega sodišča št. II Ips 42/2001 z dne 15. 3. 2001 v zvezi s sklepom Višjega sodišča v Ljubljani št. I Cp 343/2000 z dne 10.5.2000 ter sklepom Okrajnega sodišča v Ljubljani št. N 135/96 z dne 10.11.1999 se ne sprejme.
Obrazložitev
1. Z izpodbijanim sklepom je v nepravdnem postopku za razdružitev premoženja Vrhovno sodišče kot nedovoljeno zavrglo revizijo. V ustavni pritožbi pritožnica po vsebini ugovarja meritorni odločitvi sodišč prve in druge stopnje. Ne strinja se tudi z zavrženjem revizije, saj meni, da bi revizija morala biti dopustna, ker gre za stanovanje, in ker naj bi odločitev nižjih sodišč v pravico do uporabe stanovanja posegala v nasprotju z zakonom in ustavnimi pravicami.
2. Ker se izpodbijani sklep Vrhovnega sodišča nanaša zgolj na procesno vprašanje dopustnosti revizije, tudi ustavna pritožba zoper ta sklep lahko uveljavlja le razloge, ki se nanašajo na morebitno nesprejemljivost zavrženja revizije z vidika ustavnih pravic. Takšnih razlogov pa pritožnica ne izkaže. Pravica do pravnega sredstva po 25. členu Ustave več kot dvostopenjskega sojenja ne zagotavlja. Ker se izpodbijani sklep Vrhovnega sodišča ne nanaša na vsebinsko odločitev o razdružitvi premoženja, tudi argumentov ustavne pritožbe, ki oporekajo vsebinski odločitvi sodišč prve in druge stopnje, ni mogoče upoštevati. Če je pritožnica menila, da ji vsebinska odločitev v nepravdnem postopku krši kakšne človekove pravice ali temeljne svoboščine, bi morala ustavno pritožbo vložiti zoper sklep sodišča druge stopnje (v roku 60 dni od vročitve tega sklepa, ko so tudi bila izčrpana vsa pravna sredstva v okviru nepravdnega postopka - prvi odstavek 51. člena in prvi odstavek 52. člena Zakona o Ustavnem sodišču; Uradni list RS, št. 15/94 - v nadaljevanju ZUstS).
3. Senat Ustavnega sodišča je sprejel ta sklep na podlagi prve alinee drugega odstavka 55. člena ZUstS v sestavi: predsednik senata dr. Lojze Ude ter člana Franc Testen in dr. Dragica Wedam-Lukić.
Predsednik senata:
dr. Lojze Ude